Alberto Saxoniakoa

Alberto (; Dresden, 1828ko apirilaren 23a - Sibyllenort, 1902ko ekainaren 19a) Saxoniako erregea izan zen 1873tik hil zen arte.

Joan Saxoniakoa eta Amalia Augusta Bavariakoaren semea izan zen.

Heziketa militarra izan zuen, baina Bonngo Unibertsitatean ere egin zituen ikasketak. Karrera militar arrakastatsua izan zuen eta Schleswigeko Lehen Gerran, Austria-Prusia Gerran eta Frantzia-Prusia Gerran borrokatu zuten saxoiar tropak agindu zituen. 1871n landa-mariskal mailara igo zen.

1873ko urrian tronura igo zen bere aita hil ondoren. Politikan gutxi parte hartu zuen eta armadan aritu zen batez ere. Bere erregealdian, saxoniar monarkia monarkia konstituzional bihurtu zen. 1870eko hamarkadan Dresden hirian Albertstadt aldiria eraikitzen hasi zen.

1853ko ekainaren 18an Karola Vasakoarekin ezkondu zen. Ezkontzak ez zuen seme-alabarik izan. Bere anaia Jurgi izan zen bere ondorengoa Saxoniako errege bezala.

Kategoria:Dresdendarrak
Kategoria:Wettingo etxea
Kategoria:Saxoniako erregeak
Kategoria:Alemaniako katolikoak
Kategoria:Alemaniako mariskalak
Kategoria:Galtzariaren zaldunak